CELEX: 32017R1501
Language: hu
Date: 2017-08-24 00:00:00
Title: A Tanács (EU) 2017/1501 rendelete (2017. augusztus 24.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK rendelet módosításáról

26.8.2017   
            
            
               HU
            
            
               Az Európai Unió Hivatalos Lapja
            
            
               L 221/1
            
         A TANÁCS (EU) 2017/1501 RENDELETE
   (2017. augusztus 24.)
   a Koreai Népi Demokratikus Köztársasággal szembeni korlátozó intézkedésekről szóló 329/2007/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Koreai Népi Demokratikus Köztársasággal szembeni korlátozó intézkedésekről és a 2013/183/KKBP határozat hatályon kívül helyezéséről szóló, 2016. május 27-i (KKBP) 2016/849 tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 329/2007/EK tanácsi rendelet (2) biztosítja a (KKBP) 2016/849 határozatban rögzített intézkedések érvényesülését.
            
         
               (2)
            
            
               A 329/2007/EK rendelet IV. melléklete felsorolja a szankcióbizottság vagy az ENSZ Biztonsági Tanácsa (ENSZ BT) által jegyzékbe vett személyeket, jogalanyokat és szerveket, akikre és amelyekre az említett rendelet értelmében a pénzeszközök és gazdasági források befagyasztása vonatkozik.
            
         
               (3)
            
            
               A 329/2007/EK rendelet V. melléklete felsorolja a IV. mellékletben fel nem sorolt azon személyeket, jogalanyokat és szerveket, akiket és amelyeket a Tanács vett jegyzékbe, és akikre és amelyekre ugyancsak vonatkozik az említett rendelet értelmében a pénzeszközök és gazdasági források befagyasztása.
            
         
               (4)
            
            
               2017. augusztus 5-én az ENSZ BT elfogadta a 2371 (2017) sz. határozatot, amelyben új intézkedéseket vezetett be Észak-Korea ellen. Az ENSZ BT többek között kilenc természetes személyt és négy jogi személyt vett fel a korlátozó intézkedések hatálya alá tartozó személyek és szervezetek jegyzékébe. Ezen felül az ENSZ BT két jogi személy – a Foreign Trade Bank (FTB) és a Korean National Insurance Company (KNIC) – tekintetében mentesítéseket határozott meg az említett intézkedések alól.
            
         
               (5)
            
            
               Az (EU) 2017/1457 bizottsági végrehajtási rendelet (3) a fenti új intézkedéseket az érintett természetes és jogi személyeknek a 329/2007/EK tanácsi rendelet IV. mellékletébe való felvétele révén hatályba lépteti. Tekintettel arra, hogy egy jogi személy már szerepel az V. mellékletben, onnan e jogi személyt törölni kell.
            
         
               (6)
            
            
               A (KKBP) 2017/1504 (4) tanácsi határozat módosította a (KKBP) 2016/849 tanácsi határozatot annak érdekében, hogy jelezze azokat az eseteket, amelyekben a 2371 (2017) sz. határozat alapján a FTB-re és a KNIC-re nem alkalmazandók a korlátozó intézkedések.
            
         
               (7)
            
            
               A 329/2007/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 329/2007/EK rendelet a következőképpen módosul:
   
               1.
            
            
               A 8a. cikk helyébe a következő szöveg lép:
               „8a. cikk
               A 6. cikk (1) és (4) bekezdésében szereplő tilalmak nem alkalmazandók a Foreign Trade Bank vagy a Korean National Insurance Corporation (KNIC) tulajdonában álló vagy rendelkezésére bocsátott pénzeszközökre vagy gazdasági forrásokra, amennyiben az ilyen pénzeszközöket vagy gazdasági forrásokat kizárólag az észak-koreai diplomáciai vagy konzuli képviseletek általi, hivatalos célokra történő felhasználásra, illetve az Egyesült Nemzetek Szervezete által vagy a vele folytatott együttműködésben végzett humanitárius támogatáshoz nyújtják.”
            
         
               2.
            
            
               A 11.c. cikk helyébe a következő szöveg lép:
               „11c. cikk
               Az 1718 (2006), az 1874 (2009), a 2087 (2013), a 2094 (2013), a 2070 (2016). a 2321 (2016), a 2356(2017) és a 2371(2017) sz. ENSZ BT-határozatban meghatározott tilalmaktól eltérve, a tagállam II. mellékletben felsorolt honlapokon feltüntetett érintett illetékes hatósága engedélyezhet bármely tevékenységet, feltéve, hogy a szankcióbizottság eseti alapon megállapította, hogy azok szükségesek az Észak-Koreában az ország polgári lakosságának a 2321(2016) sz. ENSZ BT-határozat 46. pontja alapján támogatást és segítséget nyújtó nemzetközi, illetve nem kormányzati szervezetek tevékenységének elősegítéséhez.”
            
         
               3.
            
            
               A 329/2009/EK rendelet V. melléklete e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. augusztus 24-én.
      
         
            a Tanács részéről
         
         
            az elnök
         
         M. MAASIKAS
      
   
   
      (1)  HL L 141., 2016.5.28., 79. o.
   
   
      (2)  A Tanács 329/2007/EK rendelete (2007. március 27.) a Koreai Népi Demokratikus Köztársasággal szembeni korlátozó intézkedésekről (HL L 88., 2007.3.29., 1. o.).
   
      (3)  A Bizottság (EU) 2017/1457 végrehajtási rendelete (2017. augusztus 10.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról (HL L 208., 2017.8.11., 33. o.).
   
      (4)  A Tanács (KKBP) 2017/1504 határozata (2017. augusztus 24.) a Koreai Népi Demokratikus Köztársasággal szembeni korlátozó intézkedésekről szóló (KKBP) 2016/849 határozat módosításáról (lásd e Hivatalos Lap 22. oldalát).
   
      MELLÉKLET
      A 329/2007/EK rendelet V. melléklet d) pontlában a következő bejegyzést törölni kell:
      
         
                      
                  
                  
                     „Név (és esetleges névváltozatok)
                  
                  
                     Azonosító adatok
                  
                  
                     A jegyzékbe vétel okai
                  
               
                     1.
                  
                  
                     Korea National Insurance Corporation (KNIC) és fióktelepei (másképp Korea Foreign Insurance Company)
                  
                  
                     Haebangsan-dong, Central District, Phenjan, KNDK
                     Rahlstedter Strasse 83 a, 22149 Hamburg.
                     Korea National Insurance Corporation of Alloway, Kidbrooke Park Road, Blackheath, London SE30LW
                  
                  
                     Az állami tulajdonban és irányítás alatt álló Korea National Insurance Corporation (KNIC) jelentős bevételt, többek között devizabevételt is generál, amely hozzájárulhat a KNDK nukleáris tevékenységekkel, ballisztikus rakétákkal vagy más tömegpusztító fegyverekkel kapcsolatos programjaihoz. Emellett a phenjani székhelyű KNIC kapcsolatban áll a jegyzékbe vett Koreai Munkáspárt 39. Hivatalával.”